b'\n_START_ARTICLE_\nEpic Armageddon\n_START_PARAGRAPH_\nEpic Armageddon (Epic) on Warhammer 40,000 maailmaan sijoittuva miniatyyripeli. Peliss\xc3\xa4 komennetaan kokonaisen armeijan kokoisia joukkoja miniatyyrien mittakaavan ollessa 6 mm. Pieni mittakaava mahdollistaa Warhammer 40,000 -peli\xc3\xa4 laajemmat taistelut peliajan pysyess\xc3\xa4 1-3 tunnissa. Epic sis\xc3\xa4lt\xc3\xa4\xc3\xa4 elementtej\xc3\xa4, joita isomman mittakaavan joukkuetason peleiss\xc3\xa4 ei voi helposti mallintaa, kuten panssarivaunujoukkueet tai suuret sotakoneet._NEWLINE_Alkuper\xc3\xa4isen version p\xc3\xa4\xc3\xa4suunnittelija oli Jervis Johnson\xc2\xa0ja sen julkaisi Games Workshop\xc2\xa0vuonna 1988 nimell\xc3\xa4 Adeptus Titanicus. Syyskuussa 2013 Games Workshop lopetti pelin jakelun ja miniatyyrien valmistamisen. Specialist Games, Games Workshopin osasto joka loppuvaiheessa huolehti Epicist\xc3\xa4, oli jo aiemmin avannut pelikehityst\xc3\xa4 faniyhteis\xc3\xb6lle julkaisemalla viimeistelem\xc3\xa4tt\xc3\xb6mi\xc3\xa4 versioita s\xc3\xa4\xc3\xa4nn\xc3\xb6ist\xc3\xa4 kuluttajien kommentoitavaksi. Lakkauttamisen j\xc3\xa4lkeen ilmestyi useita yhteis\xc3\xb6j\xc3\xa4, jotka jatkavat s\xc3\xa4\xc3\xa4nt\xc3\xb6jen kehitt\xc3\xa4mist\xc3\xa4 ja jakelua. Epic on edelleen Games Workshopin omaisuutta, mutta miniatyyriharrastuksen luonteen ja yhti\xc3\xb6n avoimen politiikan nojalla s\xc3\xa4\xc3\xa4nt\xc3\xb6jen jakelu on laillisesti mahdollista.'